טקסאקי

טקסאקי (ביפנית: 高崎市) היא עיר הממוקמת במחוז גונמה, יפן. נכון ל-31 באוגוסט 2020, בעיר הייתה אוכלוסייה מוערכת של 372,369 תושבים ב-167,345 משקי בית, וצפיפות אוכלוסין של 810 איש לקמ"ר. שטחה הכולל של העיר הוא 459.16 קילומטרים רבועים. טקסאקי מפורסמת כעיר הולדתה של בובת דארומה, המייצגת את בודהידהרמה ונחשבת סמל למזל טוב. היא העיר הגדולה ביותר במחוז גונמה מאז 1990, אז עקפה את מאבאשי.

 גאוגרפיה 
טקסאקי ממוקמת בחלק הדרום-מערבי של מחוז גונמה, בחלק הצפון-מערבי השטוח של . העיר ממוקמת כ-90 עד 100 קילומטרים ממרכז טוקיו. המדרונות הדרומיים של  נמצאים בגבולות העיר, והנהרות טונה, קרסו ואוסוי זורמים דרכה. אף על פי שטקסאקי ממוקמת במרחק של מעל 100 קילומטרים מהחוף, רוב העיר נמוכה, וגובה בניין העירייה ומרכז העיר הוא רק 97 מטרים מעל פני הים. הקרקע מתנשאת בחלקים הצפוניים והמערביים של העיר עד לגובה מקסימלי של 1690 מטרים.

 אקלים 
לטקאסאקי אקלים סובטרופי גשום המאופיין בקייצים חמים ובחורפים קרים עם שלגים מדי פעם. הטמפרטורה השנתית הממוצעת היא 14.0°C (57.2°F). כמות המשקעים השנתית הממוצעת היא 1,354.9 מ"מ, כאשר ספטמבר הוא החודש הגשום ביותר. הטמפרטורות הגבוהות ביותר בממוצע הן באוגוסט, כ-25.8 מעלות צלזיוס, והנמוכות ביותר הן בינואר, כ-2.6 מעלות צלזיוס.

 דמוגרפיה 
לפי נתוני מפקד האוכלוסין היפני, אוכלוסיית טקסאקי התייצבה לאחרונה לאחר תקופה ארוכה של צמיחה.
+אוכלוסייה לאורך השניםשנהמספר תושביםשינוי1960244,376—1970280,625 +14.8%1980323,403 +15.2%1990346,933 +7.3%2000358,465 +3.3%2010371,302 +3.6%2020372,973 +0.5%

 היסטוריה 
ממוזער|בניין עיריית טקסאקי
בתקופת אדו, אזור טקסאקי של היום היה מרכז מחוז טקסאקי, מחוז פיאודלי שהוחזק על ידי ענף מ תחת שוגונות טוקוגאווה. האזור שגשג גם בזכות מיקומו על נתיב  שמחבר בין  לקיוטו. לאחר רסטורציית מייג'י, טקסאקי הייתה לזמן קצר בירת מחוז גונמה, לפני שהבירה הועברה למאבאשי בשנת 1881.

העיר הוקמה בתוך מחוז גונמה ב-1 באפריל 1889 עם הקמת מערכת הרשויות המקומיות המודרנית. היא הועלתה לדרגת עיר ב-1 באפריל 1900. ב-1 באפריל 1927 סופחו אליה הכפרים השכנים צוקאסאווה וקטאוקה, ואחריהם הכפר סאנו ב-1 באוקטובר 1937. לאחר מלחמת העולם השנייה היא המשיכה להתרחב על ידי סיפוח הכפר רוקוגו ב-1 באפריל 1951, והכפרים שינטקאו, נקאמורה, יאוואטה וטויוקה ממחוז אושי ב-20 בינואר 1955. לאחר מכן הצטרפו הכפרים אורוי וסאנו ממחוז טאנו ב-30 בספטמבר 1956. העיר חגגה את יום השנה ה-360 שלה בשנת 1963 בסיפוח של העיר קוראגאנו ב-31 במרץ באותה שנה, וב-1 בספטמבר 1965 סופח גם הכפר גונאן.

בספטמבר 1987, יושיאקי אוגיווארה בן החמש, בנו של כבאי מקומי, נחטף ונרצח בטקסאקי. הרצח זכה לסיקור תקשורתי נרחב ברחבי יפן.

ב-23 בינואר 2006, הערים גונמה, קוראבוצ'י ומיסאטו (כולן ממחוז גונמה) והעיר שינמאצ'י (ממחוז טאנו) אוחדו לטקסאקי. ב-1 באוקטובר 2006, מוזגה גם העיירה הארונה (ממחוז גונמה) ובעקבות כך פורק תת-המחוז גונמה. ב-1 ביוני 2009, מוזגה גם עיירת יושי (ממחוז טאנו) לעיר המורחבת טקסאקי.

 פוליטיקה 
בטקסאקי קיים מודל ראש עירייה–מועצה, עם ראש עיר הנבחר ישירות ומועצת עיר חד-ביתית בת 38 חברים. טקסאקי שולחת גם תשעה חברים לאספה המחוזית של גונמה. מבחינת הפוליטיקה הלאומית, העיר מחולקת בין מחוז גונמה הרביעי למחוז גונמה החמישי של הבית התחתון של הדיאט של יפן.

 כלכלה 
טקסאקי היא מרכז מסחרי אזורי ומרכז תעשייתי מרכזי במחוז גונמה. החברות שממוקמות בעיר כוללות את , יצרנית חלקי רכב, ואת , קמעונאית מוצרי חשמל ביתיים.

 חינוך 

ממוזער|פסל גואניין בעיר

 אוניברסיטאות ומכללות 
בעיר יש כמה אוניברסיטאות ומכללות, ובהן: מכללת גומה פאז, מכללת איקואי ג'וניור, אוניברסיטת ג'ובו, מכללת ג'וניור ניג'ימה גאקואן, האוניברסיטה הכלכלית של טקסאקי, אוניברסיטת טקסאקי למסחר, אוניברסיטת טקסאקי לבריאות ורווחה ועוד.

 חינוך יסודי ותיכון 
בטקסאקי יש מעל שישים בתי ספר יסודיים ציבוריים ו-25 חטיבות ביניים ציבוריים המופעלים על ידי ממשלת העיר, ושמונה בתי ספר תיכוניים ציבוריים המופעלים על ידי מועצת החינוך של מחוז גונמה. בנוסף, העיר מפעילה בית ספר תיכון ציבורי אחד ויש בה גם חמישה תיכונים פרטיים. המחוז מפעיל גם חמישה בתי ספר לחינוך מיוחד לנכים. העיר מעודדת ומשקיעה רבות בלימודי השפה האנגלית.

 תחבורה 
בעיר ישנם כמה קווי רכבת מרכזיים, וסדרה של כבישים מהירים ולאומיים שעוברים דרכה, ובהם הכביש המהיר קאן-אצו, הכביש המהיר ג'ושין-אצו, הכביש המהיר קיטה-קנטו והכבישים הלאומיים 17, 18, 254, 354 ו-406.

 אטרקציות 
בעיר יש לא מעט אטרקציות מוכרות, ובהן: , , , , מוזיאון האמנות המודרנית של גונמה,  ועוד.

בעיר נערכים מדי שנה שורה של אירועים ופסטיבלים, ובהם: פסטיבל הנרות קאנוניאמה, פסטיבל זיקוקים, פסטיבל סרטים ופסטיבל צעידה.

גונמה היא אחת מיצרניות החיטה המובילות ביפן. לכן, מנות המשתמשות בקמח חיטה ממלאות תפקיד חשוב בתרבות האוכל המקומית. בטקסאקי יש חנויות פסטה רבות, והיא מכונה עיר הפסטה. מאז 2009, טקסאקי עורכת תחרות שנתית בשם מלך הפסטה, במסגרתה ניתן לקנות מנות קטנה של פסטה ממסעדות המשתתפות בתחרות ולהצביע לפסטה הטובה ביותר.

 ערים תאומות 
טקסאקי מקיימת ברית ערים תאומות עם:





 ערי ידידות 



קישורים חיצוניים



 הערות שוליים 

קטגוריה:קאנטו: ערים
קטגוריה:יפן: ערים
קטגוריה:יישובים שהוקמו ב-1900